Javaslat AZ EURÓPAI PARLAMENT ÉS A TANÁCS RENDELETE az 1528/2007/EK tanácsi rendelet I. mellékletének több országnak a tárgyalásaikat már lezárt régiók és államok listájáról való törlése tekintetében történő módosításáról /* COM/2011/0598 végleges - 2011/0260 (COD) */





INDOKOLÁS A JAVASLAT HÁTTERE Az AKCS-régiókkal a gazdasági partnerségi megállapodásokról 2002-ben megkezdett és 2007 decemberében lezárt tárgyalási folyamat után több ország sem a gazdasági partnerségi megállapodás ratifikálásához szükséges lépéseket nem tette meg, sem az átfogó regionális tárgyalásokat nem zárta le. A Burundi Köztársaság, a Comore-szigeteki Unió, a Ghánai Köztársaság, a Kenyai Köztársaság, a Namíbiai Köztársaság, a Ruandai Köztársaság, a Tanzániai Egyesült Köztársaság, az Ugandai Köztársaság és a Zambiai Köztársaság lezárták a tárgyalásokat, de nem írták alá a vonatkozó megállapodásaikat. A Botswanai Köztársaság, a Kameruni Köztársaság, az Elefántcsontparti Köztársaság, a Fidzsi Köztársaság, a Haiti Köztársaság, a Lesothói Királyság, a Mozambiki Köztársaság, a Szváziföldi Királyság és a Zimbabwei Köztársaság aláírta a vonatkozó megállapodásokat, de nem tette meg a ratifikálásukhoz szükséges lépéseket. Ezek az országok ezért már nem felelnek meg a gazdasági partnerségi megállapodás ratifikálásához vezető lépésekre számítva 2008. január 1-jétől rájuk is kiterjesztett kereskedelmi kedvezmények előrehozott ideiglenes alkalmazásához a piacra jutásra vonatkozó rendelet által támasztott feltételeknek. A 2007. december 20-i 1528/2007/EK tanácsi rendelet 2. cikkének (3) bekezdésében megállapított kritériumok szerint ezeknek az országoknak a továbbiakban nem nyújtható kereskedelmi kedvezmény. A mellékelt javaslat célja a kedvezményben részesített országok jegyzékének (a 2007. december 20-i 1528/2007/EK tanácsi rendelet I. mellékletének) módosítása azon országokat törölve, amelyek még mindig nem tették meg a gazdasági partnerségi megállapodás ratifikálásához szükséges lépéseket. A Bizottság továbbra is azon munkálkodik, hogy ezek az országok gazdasági partnerségi megállapodásban részes szerződő felekké váljanak, és teljes mértékben kihasználja a különböző tárgyalásokon a közelmúltban tapasztalt lendületet, hogy olyan fenntartható, hosszú távú kereskedelmi rendszert hozzon létre ezekkel a partnerekkel, amely összhangban áll a gazdasági partnerségi megállapodásról folyó tárgyalás irányelveivel és a Cotonoui Megállapodásban meghatározott prioritásokkal. A Bizottság tájékoztatta a Tanácsot, az Európai Parlamentet, az AKCS-államok csoportját és a civil társadalmat arról, hogy a jelenlegi helyzet tarthatatlan, mivel azok a kedvezményezett országok is igénybe vehetik továbbra is a vámmentes és kvótamentes piacra jutás lehetőségét, amelyek nem tették meg a szükséges lépéseket a megállapodások ratifikálásához, amin a piacra jutás egyébként alapul, és így megszűnt a kereskedelmi kedvezmények előrehozott ideiglenes alkalmazásának jogalapja. Amennyiben az I. mellékletből törölt országok megteszik a gazdasági partnerségi megállapodás ratifikálásához szükséges lépéseket, továbbra is részesülnek a vonatkozó kereskedelmi kedvezményekben, és a lehető leghamarabb ismét bekerülnek a mellékletbe, hogy piacra jutásuk folyamatossága biztosított legyen. A Bizottságot ezért fel kell hatalmazni arra, hogy a mellékletnek az ezen országok ismételt felvétele céljából történő módosítása érdekében felhatalmazáson alapuló jogi aktusokat fogadjon el az EUMSZ 290. cikkének megfelelően. 2011/0260 (COD) Javaslat AZ EURÓPAI PARLAMENT ÉS A TANÁCS RENDELETE az 1528/2007/EK tanácsi rendelet I. mellékletének több országnak a tárgyalásaikat már lezárt régiók és államok listájáról való törlése tekintetében történő módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikke (2) bekezdésére, tekintettel az Európai Bizottság javaslatára, a jogalkotási aktus tervezetének a nemzeti parlamenteknek való továbbítását követően, rendes jogalkotási eljárás keretében, mivel: (1) A gazdasági partnerségi megállapodásokról (a továbbiakban: megállapodások) folytatott tárgyalások: egyrészt a CARIFORUM államai, másrészt az Európai Közösség és tagállamai között 2007. december 16-án lezárultak; egyrészt az Európai Közösség és tagállamai, másrészt a közép-afrikai fél között 2007. december 17-én (Kameruni Köztársaság) lezárultak; egyrészt Ghána, másrészt az Európai Közösség és tagállamai között 2007. december 13-án lezárultak; egyrészt Elefántcsontpart, másrészt az Európai Közösség és tagállamai között 2007. december 7-én lezárultak; egyrészt a kelet- és dél-afrikai államok, másrészt az Európai Közösség és tagállamai között 2007. november 28-án (a Seychelle Köztársaság és a Zimbabwei Köztársaság), 2007. december 4-én (a Mauritiusi Köztársaság), 2007. december 11-én (a Comore-szigeteki Unió és a Madagaszkári Köztársaság), valamint 2008. szeptember 30-án (a Zambiai Köztársaság) lezárultak; egyrészt a SADC-EPA-államok, másrészt az Európai Közösség és tagállamai között 2007. november 23-án (a Botswanai Köztársaság, a Lesothói Királyság, a Szváziföldi Királyság és a Mozambiki Köztársaság), valamint 2007. december 3-án (a Namíbiai Köztársaság) lezárultak; egyrészt a Kelet-afrikai Közösség partnerállamai, másrészt az Európai Közösség és tagállamai között 2007. november 27-én lezárultak; egyrészt a csendes-óceáni államok, másrészt az Európai Közösség között 2007. november 23-án lezárultak. (2) Antigua és Barbuda, a Bahamai Közösség, Barbados, Belize, a Botswanai Köztársaság, a Burundi Köztársaság, a Kameruni Köztársaság, a Comore-szigeteki Unió, az Elefántcsontparti Köztársaság, a Dominikai Közösség, a Dominikai Köztársaság, a Fidzsi Köztársaság, a Ghánai Köztársaság, Grenada, a Guyanai Szövetkezeti Köztársaság, a Haiti Köztársaság, Jamaica, a Kenyai Köztársaság, a Lesothói Királyság, a Madagaszkári Köztársaság, a Mauritiusi Köztársaság, a Mozambiki Köztársaság, a Namíbiai Köztársaság, a Pápua Új-guineai Független Állam, a Ruandai Köztársaság, a Saint Kitts és Nevis Államszövetség, Saint Lucia, Saint Vincent és Grenadine-szigetek, a Seychelle Köztársaság, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság[1] és a Zimbabwei Köztársaság lezárta a megállapodásról folytatott tárgyalásokat, és ezzel lehetővé vált felvételük az a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendelet[2] I. mellékletébe, (3) A Botswanai Köztársaság, a Burundi Köztársaság, a Kameruni Köztársaság, a Comore-szigeteki Unió, az Elefántcsontparti Köztársaság, a Fidzsi Köztársaság, a Ghánai Köztársaság, a Haiti Köztársaság, a Kenyai Köztársaság, a Lesothói Királyság, a Mozambiki Köztársaság, a Namíbiai Köztársaság, a Ruandai Köztársaság, a Szváziföldi Királyság, a Tanzániai Egyesült Köztársaság, az Ugandai Köztársaság, a Zambiai Köztársaság és a Zimbabwei Köztársaság nem tette meg a vonatkozó megállapodások ratifikálásához szükséges lépéseket, (4) Ennek következtében, tekintettel az 1528/2007/EK rendelet 2. cikkének (3) bekezdésére és különösen annak b) pontjára, az említett rendelet I. mellékletét az említett országok törlésével módosítani kell, (5) Annak érdekében, hogy – amint megtették a vonatkozó megállapodások ratifikálásához szükséges lépéseket – a partnereket már a megállapodások hatályba lépése előtt késlekedés nélkül ismét fel lehessen venni a rendelet I. mellékletébe, az Európai Bizottságot fel kell hatalmazni, hogy az Európai Unió működéséről szóló szerződés 290. cikkének megfelelően felhatalmazáson alapuló jogi aktusokat fogadjon el az e rendelettel az I. mellékletből törölt országok ismételt felvétele céljából. Különösen fontos, hogy az Európai Bizottság az előkészítő munka során megfelelő konzultációkat folytasson, többek között szakértői szinten. Az Európai Bizottságnak a felhatalmazáson alapuló jogi aktusok előkészítése és kidolgozása során biztosítania kell a megfelelő dokumentumoknak az Európai Parlament és a Tanács számára egyidejűleg, kellő időben és megfelelő módon történő továbbítását. ELFOGADTÁK EZT A RENDELETET: 1. cikk Az 1528/2007/EK rendelet a következőképpen módosul: (1) A rendelet a következő 2a. és 2b. cikkel egészül ki: „2a. cikk A Bizottság felhatalmazást kap arra, hogy a 2b. cikknek megfelelően felhatalmazáson alapuló jogi aktusokat fogadjon el abból a célból, hogy az AKCS-államok csoportja azon régióinak és államainak ismételt felvételével módosítsa az I. mellékletet, amelyeket a(z) […/…/EU rendelet[3]] törölt az említett mellékletből, és amelyek az I. mellékletből való törlésüket követően megtették a vonatkozó megállapodásaik ratifikálásához szükséges lépéseket. 2b. cikk A felhatalmazás gyakorlása 1. A Bizottság az e cikkben meghatározott feltételek szerint felhatalmazást kap felhatalmazáson alapuló jogi aktusok elfogadására. 2. A Bizottság e rendelet hatályba lépésétől kezdve határozatlan időre szóló felhatalmazást kap a 2a. cikkben említett felhatalmazáson alapuló jogi aktusok elfogadására. 3. Az Európai Parlament vagy a Tanács bármikor visszavonhatja a 2a. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét. 4. A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot. 5. A 2a. cikk alapján elfogadott, felhatalmazáson alapuló jogi aktus csak akkor lép hatályba, ha az értesítést követő két hónapon belül sem az Európai Parlament, sem a Tanács nem emelt kifogást a felhatalmazáson alapuló jogi aktus ellen, vagy ha az Európai Parlament és a Tanács az időtartam leteltét megelőzően egyaránt arról tájékoztatta a Bizottságot, hogy nem emel kifogást. Ezen időtartam az Európai Parlament vagy a Tanács kezdeményezésére 2 hónappal meghosszabbodik.” (2) Az I. melléklet helyébe e rendelet melléklete lép. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2014. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt az Európai Parlament részéről a Tanács részéről az elnök az elnök MELLÉKLET „I. MELLÉKLET Azon régiók és államok felsorolása, melyek a 2. cikk (2) bekezdése értelmében lezárták tárgyalásaikat: ANTIGUA ÉS BARBUDA BAHAMAI KÖZÖSSÉG BARBADOS BELIZE DOMINIKAI KÖZÖSSÉG DOMINIKAI KÖZTÁRSASÁG GRENADA GUYANAI SZÖVETKEZETI KÖZTÁRSASÁG JAMAICA MADAGASZKÁRI KÖZTÁRSASÁG MAURITIUSI KÖZTÁRSASÁG PÁPUA ÚJ-GUINEAI FÜGGETLEN ÁLLAM SAINT KITTS ÉS NEVIS ÁLLAMSZÖVETSÉG SAINT LUCIA SAINT VINCENT ÉS GRENADINE-SZIGETEK SEYCHELLE KÖZTÁRSASÁG SURINAME KÖZTÁRSASÁG TRINIDAD ÉS TOBAGO KÖZTÁRSASÁG” PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ 1. A JAVASLAT CÍME: Az Európai Parlament és a Tanács rendelete az 1528/2007/EK tanácsi rendelet I. mellékletének több országnak a tárgyalásaikat már lezárt régiók és államok listájáról való törlése tekintetében történő módosításáról 2. KÖLTSÉGVETÉSI TÉTELEK: Alcím és jogcímcsoport: 12. alcím, 120. jogcímcsoport (Vámok) A költségvetésben 2011-re előirányzott összeg: 16 653 700 000 EUR. 3. PÉNZÜGYI HATÁS x A javaslatnak nincs pénzügyi hatása a kiadásra, van azonban a bevételre – a hatás a következő: millió EUR (egy tizedesjegyig) Költség­vetési tétel || Bevétel[4] || 1 éves időszak, 2014. január 1-jétől kezdődően || 2014 120. jog­címcsoport || Saját források – vámok || || +381,6 A fellépés után || 2015 || 2016 || || || 120. jog­címcsoport || +381,6 || +381,6 || || || || || || || || 4. CSALÁS ELLENI INTÉZKEDÉSEK A javaslat kizárólag az 1528/2007/EK rendelet kedvezményezettjeinek jegyzékét módosítja, a rendelet csalás elleni küzdelemre vonatkozó rendelkezéseit nem érinti. 5. EGYÉB MEGJEGYZÉSEK Az 1528/2007/EK rendelet bizonyos feltételek mellett több országnak vámmentesen, mennyiségi korlátozás nélkül biztosította az EU piacára való bejutást. E javaslat az említett rendelet (I. mellékletében szereplő) kedvezményezettjeinek jegyzékét módosítja. Ha egy országot törölnek a kedvezményezettek jegyzékéből, akkor a jövőben csak olyan eltérő kereskedelmi rendszerben exportálhat az EU-ba, amely kedvezőtlenebb az említett rendelet által biztosított rendszernél vagy a legjobb esetben megegyezik azzal, aminek a következtében az EU több vámot szed be az érintett forgalom után. Az EU költségvetésére gyakorolt hatásra vonatkozó számítás az 1528/2007/EK rendelet nyomán kialakult helyzetet tekinti a fennálló állapotnak (vámmentes, mennyiségi korlátozás nélküli bejutás az EU piacára, vámfizetés nélkül). Majd minden egyes érintett ország esetében a fennálló állapotot az adott ország által a kedvezményezettek jegyzékéből való törlés után rá vonatkozó eltérő kereskedelmi rendszerben történő vámfizetéssel hasonlítja össze, a következők szerint: · a legkevésbé fejlett országok (least-developed countries, LDC) esetében: a „fegyver kivételével mindent” (EBA) rendszer, amely vámmentes, mennyiségi korlátozás nélküli bejutást biztosít az EU piacára (vámfizetés nélkül); · a közepes jövedelmű országok (felső sáv) (upper-middle-income countries, UMIC) esetében: legnagyobb kedvezményes (MFN) elbánás (vámfizetés az EU általános vámtarifajegyzéke szerint)[5]; · egyéb fejlődő országok (developing countries, DC) esetében: az általános tarifális preferenciák rendszere (GSP), amely felfüggeszti a vámtarifák megfizetését vagy csökkenti azokat (egyes vámok megfizetése, más vámok csökkentett tarifa szerinti fizetése). Nem szabad elfelejteni, hogy az EU költségvetésére gyakorolt végleges hatás attól függ, hogy hány országot törölnek a kedvezményezettek jegyzékéből. E módosítás 18 ország I. mellékletből való törlésére tesz javaslatot, melyek közül 9 nem alkalmazhatná az EBA-rendszert, ezért az EU-ba irányuló kivitelük vámköteles lenne. Ha azonban a módosítás 2014. január 1-jei hatályba lépése előtt teljesítenek bizonyos feltételeket, akkor továbbra is részesülnek a jelenlegi kereskedelmi kedvezményekben. Ebből a szempontból a megadott számadat maximális érték, mivel azon a feltételezésen alapul, hogy mind a 9 érintett országot törlik a jegyzékből: valójában ha egy ország továbbra is a rendelet kedvezményezettje marad, akkor a számított vámösszegek nem növelik az EU költségvetésének bevételi oldalát, és így a számadat alacsonyabb lesz. A költségvetési hatás országonkénti bontása az 1. táblázatban szerepel. A számítás a 2009. évi adatok felhasználásával készült, és azon a feltételezésen alapul, hogy a kereskedelmi forgalom nem változik. A vámköteles behozatal után fizetendő vámösszeg az adott országok státuszát, azaz az 1528/2007/EK rendelet által biztosított kedvezmények hiányában alkalmazandó kereskedelmi rendszert tükrözi. Az EU költségvetésének bevételi oldalát növelő vámösszegek kiszámítása úgy történik, hogy a vámköteles behozatal összegét (4. oszlop) meg kell szorozni a kedvezmény mértékével (az 1528/2007/EK rendelet alapján alkalmazandó vámtarifák és az alternatív kereskedelmi rendszerben alkalmazandó vámtarifák közötti különbség, 5. oszlop). Az EU költségvetésének bevételi oldalát növelő vám nettó összege a tagállamok által visszatartott 25%-os beszedési költséggel csökkentett bruttó összegnek felel meg. 1. táblázat: Költségvetési hatás az 1528/2007/EK rendelet javasolt módosítása által esetlegesen érintett országokra lebontva: 1 || 2 || 3 || 4 || 5 || 6 = 5*4 Ország || Az ország státusza || Uniós behozatal || Vám­kö­te­les be­ho­za­tal || Az 1528/2007/EK ren­de­let által biz­tosított ked­vez­mény || A ked­vez­mény ér­té­ke (vám) || || 1000 EUR || 1000 EUR || % || 1000 EUR Botswana || UMIC || 370 707 || 35 639 || 81,7 || 29 111 Burundi || LDC || 39 000 || 0 || 0 || 0 Kamerun || DC || 1 741 473 || 333 724 || 14,9 || 49 858 Comore-szigetek || LDC || 9 000 || 0 || 0 || 0 Fidzsi || DC || 92 402 || 89 986 || 75,3 || 67 782 Ghána || DC || 1 087 880 || 376 548 || 10,3 || 38 654 Haiti || LDC || 19 000 || 0 || 0 || 0 Elefántcsontpart || DC || 3 051 022 || 1 029 512 || 10,3 || 105 662 Kenya || DC || 1 075 563 || 751 792 || 5,8 || 43 804 Lesotho || LDC || 101 000 || 0 || 0 || 0 Mozambik || LDC || 679 000 || 0 || 0 || 0 Namíbia || UMIC || 585 765 || 298 663 || 19,5 || 58 156 Ruanda || LDC || 37 000 || 0 || 0 || 0 Szváziföld || DC || 130 656 || 125 764 || 52 || 65 427 Tanzánia || LDC || 348 000 || 0 || 0 || 0 Uganda || LDC || 371 000 || 0 || 0 || 0 Zambia || LDC || 233 000 || 0 || 0 || 0 Zimbabwe || DC || 234 992 || 167 459 || 30,1 || 50 365 ÖSSZESEN || 508 819 ÖSSZESEN, nettó (a beszedési költségek levonása után) || 381 614 Forrás: COMEXT (Eurostat), a Kereskedelmi Főigazgatóság számításai [1] HL L 330., 2008.12.9., 1. o. [2] HL L 348., 2007.12.31., 1. o. [3] HL L …., ………..., …. o. [4] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, azaz a bruttó összegekből le kell vonni a 25 %-os beszedési költségeket. A saját forrásokról szóló jelenlegi határozat szerint (A Tanács 2007/436/EK,Euratom határozata (2007. június 7.) az Európai Közösségek saját forrásainak rendszeréről (HL L 163., 2007.6.23., 17. o.)). Ez a saját forrásokról szóló új határozat hatályba lépésének függvényében változhat. [5] Azt feltételezve, hogy az általános tarifális preferenciák rendszerének reformja (Javaslat: Az Európai Parlament és a Tanács rendelete az általános tarifális preferenciák rendszerének alkalmazásáról) elfogadásra kerül.